Legal Document

Category: 356

Text:
20. ΑΝΑΓΚ. ΝΟΜΟΣ υπ’ αριθ. 1095 της 13/15 Μαρτ. 1946  Περί τροποποιήσεως διατάξεων αφορωσών το Χρηματιστήριον Αξιών Αθηνών. Άρθρ.1.-(Αντικαθίσταται το άρθρ. 11 του Α.Ν. 2341/1940, δια του οποίου είχεν αντικατασταθή το άρθρ. 4 Νόμ. 6410/1934, ανωτ. αριθ. 12). Άρθρ.2.-(Αντικαθίσταται το άρθρ.4 Α.Ν.289/ 1945, ανωτ. αριθ. 19). Άρθρ.3.-Η υπό του άρθρ. 10 του Νόμ. 3632/1928 «περί Χρηματιστηρίων Αξιών» προβλεπομένη και συσταθείσα Ανώνυμος Εταιρεία υπό την επωνυμίαν «Ανώνυμος Εταιρεία των Χρηματιστών Αθηνών» διαλύεται ελλείψει ενεργητικού και λόγω αδυναμίας εκπληρώσεως του σκοπού της. Το προσωπικόν της εταιρείας ταύτης μετατάσσεται εις την υπηρεσίαν του νομικού προσώπου του Χρηματιστηρίου Αθηνών. Πάσα διάταξις της κειμένης νομοθεσίας αφορώσα την διαλυομένην ως άνω εταιρείαν και τας μετοχάς αυτής καταργείται. Άρθρ.4.-Επί εν εξάμηνον από της δημοσιεύσεως του παρόντος δυνάμενον να παραταθή επί εν εισέτι εξάμηνον δια Β.Δ/τος ο Υπουργός της Εθνικής Οικονομίας δικαιούται όπως κατά παρέκκλισιν της κειμένης χρηματιστηριακής νομοθεσίας δια πράξεώς του δημοσιευομένης εις την Εφημερίδα της Κυβερνήσεως ορίση άλλους όρους συνάψεως των συναλλαγών, εκκαθαρίσεως αυτών και ώρας εργασίας επί των εν τω εδαφίω ε΄ της παρ. 1 του άρθρ. 17 του Ν. 3632 «περί Χρηματιστηρίων Αξιών» αναφερομένων χρηματιστηριακών πραγμάτων. Άρθρ.5.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 276